
Comhairle Cathrach na Gaillimhe
Galway City Council

LEABHRÁN EOLAIS
Oifigeach Crainn




[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


4.00pm Dé Céadaoin 22 Bealtaine 2024

_______________________________________________________________
Comhairle Cathrach na Gaillimhe
Halla na Cathrach, Bothar an Choláiste, Gaillimh. H91X4K8

Rphost: recruitment@galwaycity.ie 
Teil: 091-536400










· Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  by 4.00pm Dé Céadaoin 22 Bealtaine 2024. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, mar aon le cóipeanna scanta de Cháilíochtaí Oideachais & Ceadúnas Tiomána ábhartha (má bhaineann) ábhartha a sheoladh trí ríomhphost chuig recruitment@galwaycity.ie faoi 4.00pm Dé Céadaoin 22 Bealtaine 2024. Cinntigh go bhfuil “Oifigeach Crainn ” scríofa sa bharra ábhair

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh mar aon le cóipeanna scanta de Cháilíochtaí Oideachais & Ceadúnas Tiomána ábhartha (má bhaineann), ní mór í a chur isteach  faoi  4.00pm Dé Céadaoin 22 Bealtaine 2024.

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.

· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.



	SÍOS AR AN BPOST
[bookmark: _Hlk137468703]Is dlúthchuid de thimpeallacht uirbeach na cathrach iad na crainn agus tá go leor buntáistí aitheanta acu maidir le hinmharthanacht na cathrach, sláinte agus folláine na ndaoine atá ina gcónaí inti, timpeallacht na cathrach a fheabhsú agus cur leis an mbithéagsúlacht agus tionchair an athraithe aeráide a mhaolú. Tá sé ríthábhachtach don Chomhairle Cathrach Straitéis Crainn a fhorbairt agus tabhairt faoi Shuirbhé Crann Cathrach chun treoir a thabhairt do bhainistiú agus cothabháil crann amach anseo agus chun spriocanna a leagan síos maidir le crainn agus talamh coille a chur. Oibreoidh an Oifigeach Crainn faoi cheannaireacht Cheannfort Sinsearach na bPáirceanna Feidhmiúcháin agus mar chuid den fhoireann Áineasa & Foinse Thaitneamhachta a bhainistíonn infreastruchtúr glas na cathrach agus a chuirfidh le glasú leanúnach na cathrach agus le soláthar áiseanna áineasa. Beidh sé/sí freagrach as Straitéis Foraoise Uirbí a fhorbairt, as an tseirbhís atá ann cheana a athbhreithniú agus a athrú (de réir mar is cuí) chun crainn na cathrach a bhainistiú ar bhealach córasach agus réamhghníomhach agus as an gclár oibreacha Áineasa & Foinse Thaitneamhachta a chomhordú agus pleanáil a dhéanamh le haghaidh plandú inbhuanaithe sa chathair amach anseo. Chomh maith leis sin, beidh air/uirthi Suirbhé Crainn Cathrach a chomhordú agus a chur i gcrích, lena n-áirítear maoirseacht ar bhaill foirne i suibhéanna allamuigh agus ionchur lena n-úsáid le bogearraí bainistithe crann agus i gcomhar leis an Oifigeach Bithéagsúlachta, comhordú a dhéanamh ar rainnpháirtíocht an phobail agus feasacht an phobail ar chrainn cathrach, plandáil crann a chur chun cinn agua aire a thabhairt do chrainn i ngairdíní agus ar thailte príobháideacha, dul i dteagmháil le scoileanna, cumainn chónaitheacha agus Cumainn Bailte Slachtmhara chun cabhrú leo crainn a chur agus aire a thabhairt dóibh. Seirbhís chomhairleach crannadóireacht speisialaithe a chur ar fáil do Stiúrthóireachtaí eile i gComhairle Cathrach na Gaillimhe.

Is iad seo a leanas na Spriocanna Straitéiseacha a bhaineann leis an ról sin:
· Ionchur i Straitéis na gCrann agus cur chun feidhme na Straitéise sin
· An Stoc atá ann cheana a shainaithint, a Mheastóireacht agus Bainistiú Sócmhainní a dhéanamh air;
· An stoc nua crann ar fad a rialú trí dhearadh inbhuanaithe, córais bhithshlándála agus cleachtais bhainistíochta.
· Fardal crann agus bunachar sonraí aitheantais a bhunú
· Ár gcrainn Oidhreachta a chur chun feidhme agus a fhorbairt tuilleadh trí bheartas cosanta Crann – Orduithe um Chaomhnú Crann (TPOnna);
· Bithéagsúlacht a chosaint agus a chur chun cinn;
· Oideachas maidir le crainn ar thailte poiblí agus príobháideacha a bhainistiú go héifeachtach.


DUALGAIS AGUS FREAGRACHTAÍ




Áirítear ar dhualgais an phoist na nithe seo a leanas, ach gan a bheith teoranta dóibh: 
1. Bainistiú acmhainn chrainn na cathrach a chomhordú ar bhealach inbhuanaithe agus éifeachtach ó thaobh costais de. 
2. Chun tuilleadh forbartha a dhéanamh ar Straitéis Crann Uirbeach Chathair na Gaillimhe (e.g. coillearnacha, fálta sceach, crainn sráide, eastáit tithíochta agus tailte páirce) agus ionchur beartais crannaireachta a sholáthar do dhoiciméid & tionscnaimh bheartais Chomhairle Cathrach na Gaillimhe. Go háirithe, modhanna chun cumhdach crann a thomhas agus modhanna comparáide le cathracha eile a fhorbairt. 
3. Obair a dhéanamh ar thairiscintí chun Córas Crua-earraí agus Bogearraí Bainistithe Crann TFC-bhunaithe a sholáthar, lena n-áirítear mapáil agus próiseáil sonraí;
4. Bain úsáid as an gcóras seo le haghaidh Bainistiú Sócmhainní na gCrann uirbeach go léir agus coinnigh clár comhardaithe de na crainn go léir a chuirtear le stoc crann na Cathrach nó a thógtar as gach bliain.
5. Suirbhé na gCrann Cathrach a chomhordú agus a chur i gcrích, lena n-áirítear comhordú na foirne i suirbhé allamuigh agus ionchur sonraí lena n-úsáid le bogearraí bainistithe crann agus anailís ar fhaisnéis suirbhé chun bonn eolais a chur faoi chineálacha cur chuige bainistithe crann agus sceidil oibre crann. 
6. Comhordú a dhéanamh ar fhorbairt foirne crann lena n-áirítear oiliúint crann agus uas-sciliú foirne. 
7. Oibriú mar chuid den Fhoireann Áineasa & Foinse Thaitneamhachta chun measúnú a dhéanamh ar thionchar na moltaí tógála agus forbartha ar chrainn atá ann cheana agus go háirithe maidir le forbairtí i dteach Chomhairle Cathrach na Gaillimhe atá faoi réir Chuid Viii agus Cuid 10 Pleanála.  Athbhreithniú a dhéanamh ar iarratais phleanála eile agus ionchur a chur ar fáil dóibh de réir mar is gá.
8. In éineacht leis an Oifigeach Feasachta Comhshaoil agus leis an Oifigeach Bithéagsúlachta, comhordú a dhéanamh ar rannpháirtíocht an phobail agus ar fheasacht an phobail ar chrainn na cathrach. Go háirithe, cur crann a chur chun cinn agus aire a thabhairt d’úinéirí príobháideacha crann agus freagra a thabhairt ar cheisteanna poiblí maidir le crainn. 
9. Obair a dhéanamh ar thairiscintí chun Conraitheoirí Crann agus Cranneolaithe a cheapadh trí Chreatthairiscint trí mhionchomórtais bhliantúla do chláir oibreacha bliantúla ar feadh ré an Chreata. 
10. Sainseirbhís chomhairleach a chur ar fáil maidir le crannsaothrú laistigh de ranna éagsúla Chomhairle Cathrach na Gaillimhe agus go háirithe comhairle a thabhairt i ndáil le rialú forbartha, lena n-áirítear orduithe caomhnaithe crann. 
11. Idirchaidreamh a dhéanamh le cuideachtaí fóntais maidir le hoibreacha a dhéanann difear do chrainn phoiblí agus maidir le cóid chleachtais a fhorbairt/a nuashonrú. 
12. Taighde a chomhordú chun bainistíocht crann a chur chun cinn i gComhairle Cathrach na Gaillimhe. 
13. Comhoibriú le ranna agus disciplíní eile na Comhairle Cathrach le haghaidh Bainistíocht éifeachtach Crann go háirithe maidir le Tionscadail nua.
14. Freastal ar chruinnithe inmheánacha, SPC, na Comhairle agus ar chruinnithe poiblí eile maidir le hábhair a bhaineann le crainn.  
15. Ionchur i dtuarascálacha de réir mar is gá lena n-áirítear ach gan a bheith teoranta do CE, tuarascálacha ráithiúla agus bliantúla.Oibriú le réimse leathan Grúpaí sainleasa agus Pobail
16. Tá ionchur chuig bainistíocht Conraitheoirí ar an láthair lena n-áirítear doiciméadú conartha, sláinte agus sábháilteacht agus measúnú riosca crann i bhfeidhm.
17.  Treoirdhoiciméid a fhorbairt maidir le Bainistiú Crainn lena n-úsáid i gComhairle Cathrach na Gaillimhe agus d’Fhorbróirí agus don Phobal Ginearálta i gCathair na Gaillimhe.
18. Tuarascáil bhliantúil ar gach saincheist a bhaineann le crainn a ullmhú lena cur faoi bhráid an Choiste um Beartas Straitéiseach um Athrú Aeráide, Comhshaol, Áineasa & Foinse Thaitneamhachta 
19. Oibriú le réimse leathan Grúpaí sainleasa agus Pobail
20. A chinntiú go bhfreagraítear gach teagmháil le custaiméirí (ionchur, aiseolas, gearáin) laistigh de chaighdeáin shainithe agus go dtagtar ar chonclúidí sásúla.
21. Ráitis shainfhinnéithe agus ionadaíocht shaineolach a chur ar fáil don Chomhairle más gá.
22. Cibé dualgais eile nó tionscadail ábhartha a shannfar ó am go ham.
23. D’fhéadfadh na dualgais agus na freagrachtaí ar leith a ghabhann leis an bpost athrú ó am go chéile, gan athrú a dhéanamh ar chineál ginearálta na ndualgas ná ar leibhéal na bhfreagrachtaí atá i gceist. Dá bhrí sin, d’fhéadfadh sé go n-éileofaí ar shealbhóir an phoist dualgais chuí a chomhlíonadh atá oiriúnach don phost, seachas iad siúd a shonraítear thíos, agus treoracha a ghlacadh ó Oifigeach cuí nó ó cibé Oifigeach ainmnithe a shannfaidh Comhairle Cathrach na Gaillimhe ó am go ham agus tuairisc a thabhairt dó nó di.















































CÁILÍOCHTAÍ DON PHOST 





1. Carachtar: 
Caithfidh gach iarrthóir a bheith mar dhuine ar dhea-phearsanacht
2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.










4.	Oideachas, taithí, srl.:
Caithfidh gach iarrthóir, ar an dáta is déanaí le haghaidh foirm iarratais críochnaithe a fháil:- 
(a) [bookmark: _Hlk135218695]Ní mór dóibh Scrúdú Deiridh an Teastais Náisiúnta N.C.E.A. / H.E.T.A.C a bheith curtha i gcrích go rathúil acu sna réimsí seo a leanas: 
Innealtóireacht Shibhialta, nó 
Geoshuirbhéireacht, nó 
Staidéir Foirgníochta, nó 
Staidéir Foirgníochta i gCothabháil Foirgneamh, nó
Staidéir Foirgníochta i nGrafaic Ailtireachta, 
Nó 
cáilíocht chomhionann a bheith acu.

(b) taithí shásúil a bheith acu, i bpost teicneoir ag leibhéal Grád 1 nó ag leibhéal níos airde nó i bpost cosúil leis faoi údarás áitiúil nó bord sláinte sa Stát,

(c) taithí ábhartha shásúil seacht mbliana ar a laghad a bheith agat i bpost teicneoir ag Grád II nó ag leibhéal níos airde nó i bpost cosúil leis,

(d) eolas críochnúil a bheith acu ar ghnéithe teicniúla uile obair údaráis áitiúil agus eolas níos doimhne a bheith acu ar chuid ábhartha amháin ar a laghad den obair agus cibé oiliúint nó taithí a bheith acu a chuirfeadh ar a gcumas dul i bhfeighil ar a leithéid de chuid den obair,

(e) taithí leordhóthanach a bheith acu ar dhéileáil le ranna eile laistigh dá n-eagraíochtaí féin agus le comhlachtaí eile, 

(f) taithí leordhóthanach a bheith acu ar stiúradh, maoirseacht agus rialú foirne, agus

(g) oiliúint theicniúil agus taithí ar ardchaighdeán agus cumas leordhóthanach riaracháin a bheith acu

(h) Oibriú le réimse leathan grúpaí sainleasa agus Pobail 

Inmhianaithe:

Is inmhianaithe go mbeadh na nithe seo a leanas ag iarrthóirí:
· Cáilíocht a bheith aige/aici i nGairneoireacht, Gairneoireacht, Tírdhreachú nó i mbainistíocht crann/fhoraoiseachta nó a leithéid
· Eolas ar fheirmeoireacht crann, gníomhaíochtaí crannaireachta, agus taithí ar theicnící bainistíochta timpeallachta foraoiseachta uirbí.
· Eolas ar obair laistigh den tionscal crannaireachta in údarás áitiúil nó i ról praiticiúil

*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.

Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.









	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.
	Bainistíocht agus Athrú Straitéiseach

	Cumas Stráitéiseach 
Léiríonn siad an cumas smaoineamh agus gníomhú go straitéiseach chun a chinntiú go bhfuil freagracht fheidhmiúil ailínithe go cuí le cuspóir, misean agus fís Chomhairle Cathrach na Gaillimhe. 

Éifeachtach chun fís an Phlean Chorparáidigh a aistriú go pleananna oibriúcháin agus aschuir mar a bhaineann sé le Soláthar. 

Líonrú agus Ionadú 
Déanann siad líonraí a bhunú, a chothabháil agus páirt a ghlacadh iontu agus oibríonn sé i gcomhar le geallsealbhóirí chun cuspóirí soláthair na Comhairle a fheabhsú.  Cothaíonn siad íomhá agus próifíl dhearfach de Chomhairle Cathrach na Gaillimhe. 

Feasacht ó thaobh na Polaitíochta de
Tuiscint soiléir ar fhírinne na polaitíocht i gcomhthéacs na heagraíochta.  

Athrú a Chur i gCrích 
Athrú a thabhairt isteach go héifeachtach.  Sáraíonn siad friotaíocht in aghaidh athrú.  Léiríonn siad solúbthacht agus oscailteacht don athrú.






	Torthaí a Sheachadadh 
Agus 
Cumarsáid a dhéanamh go héifeachtach 


	Fadhbréiteach agus Cinnteoireacht 
Aimsíonn siad an fhaisnéis chriticiúil agus is féidir aghaidh a thabhairt ar shaincheisteanna go loighciúil.  Tuigeann siad comhthéacs agus tionchar na gcinntí a dhéantar.  Gníomhaíonn siad go cinntitheach agus déanann cinntí tráthúla, eolasacha agus éifeachtacha. 

Pleanáil Oibríochtúil 
Rannchuidíonn siad le pleananna oibríochtúla agus forbraíonn siad pleananna foirne i gcomhréir le tosaíochtaí agus gníomhaíochtaí dá réimsí freagrachta, ag féachaint do chuspóirí oibríochtúla na Comhairle agus do na hacmhainní atá ar fáil.  Obair agus acmhainní a phleanáil agus a chur in ord tosaíochta go héifeachtach.   

Bainistíocht ar Acmhainní 
Bainistiú a dhéanamh ar leithdháileadh, úsáid agus meastóireacht acmhainní chun a chinntiú go gcuirtear cuspóirí i gcrích go héifeachtach. 

Cumarsáid a dhéanamh go héifeachtach 
Aithníonn siad an luach a bhaineann le cumarsáid éifeachtach a dhéanamh leis na comhghleacaithe agus na páirtithe leasmhara go léir agus an gá atá le cumarsáid éifeachtach a dhéanamh leo.  Tá scileanna cumarsáide labhartha agus scríofa an-éifeachtach acu.  Cuireann siad smaointe i láthair go héifeachtach do dhaoine aonair agus do ghrúpaí.

	Feidhmíocht trí Dhaoine 

	Ceannaireacht agus Spreagadh 
Ceannaireacht, spreagadh agus rannpháirtíocht eile chun torthaí cáilíochta agus cuspóirí Corparáideacha a bhaint amach.  Mar thoradh ar shampla i dtéarmaí tiomantais, solúbthachta agus éiteas láidir seirbhíse do chustaiméirí. 

Feidhmíocht a Bhainistiú 
Bainistíonn siad feidhmíocht go héifeachtach lena n-áirítear tearcfheidhmíocht nó coimhlint. Tugann siad cumhacht do dhaoine agus spreagann siad iad chun a gcuid den phlean oibríochta a chur i gcrích.  


	Éifeachtacht Phearsanta


	Eolas Ábhartha 
Coinníonn siad suas chun le forbairtí reatha, treochtaí agus dea-chleachtas ina réimse freagrachta.  Léiríonn siad an saineolas, an tuiscint agus an oiliúint is gá don ról.  Tá eolas agus tuiscint láidir acu maidir le hoibleagáidí reachtúla na reachtaíochta Sláinte agus Sábháilteachta agus a cur i bhfeidhm san ionad oibre. 

Spreagadh agus Tionscnamh Pearsanta 
Gníomhú as a stuaim féin agus deiseanna a lorg chun spriocanna a shárú. Bainistíonn sé/sí am agus ualach oibre go héifeachtach agus féadann sé/sí feidhmiú i dtimpeallacht a bhfuil castacht agus luas suntasach ag baint leis. Coinníonn sé/sí dearcadh dearfach, cuiditheach agus díograiseach i leith a ról.




































PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil (Imlitir EL 02/2023):

	Pointe
	01/10/2023

	1
	€51,251

	2
	€52,286

	3
	€53,715

	4
	€56,147

	5
	€57,619

	LSI 1
	€59,671

	LSI 2
	€61,728



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €51,251

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.


Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.










	LEAGAN AMACH AN CHOMÓRTAIS 
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.


Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  



EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé Céadaoin 22 Bealtaine 2024. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Achomhairc:
Breithneoidh Comhairle Cathrach na Gaillimhe achomhairc maidir le hincháilitheacht agus cinntí i ndáil le gearrliostú. Ní mór d’iarrthóirí na hachomhairc sin a dhéanamh i scríbhinn laistigh de 5 lá oibre tar éis dóibh fógra a fháil maidir leis an gcinneadh ábhartha. Tar éis di achomharc a fháil, breathnóidh Comhairle Cathrach na Gaillimhe arís ar na cinntí roghnúcháin agus cuirfear toradh an athbhreithnithe sin in iúl don iarrthóir.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

